[{"text_idx": "#000005", "text": "Does neb yn cael gwobr am ddyfalu pryd ganwyd Christmas Evans, ar Ragfyr 25, 1766 mewn lle o\u2019r enw Esgair Wen yn ymyl Llandysul. Roedd ei dad yn grudd, ond bu farw pan oedd Christmas yn ifanc, gan adael y teulu mewn tlodi mawr. Dyma pryd y daeth ei ewythr, James Lewis, at ei fam gan gynnig lle i Christmas ar ei fferm, ac felly aeth Christmas at ei ewythr. Roedd James Lewis yn ddyn ofnadwy, oedd yn camdrin Christmas yn fawr."}, {"text_idx": "#000009", "text": "Roedd Christmas yn celebrity go iawn \u2013 roedd Cymru gyfan yn gwybod amdano, ond nid dyna oedd yn bwysig iddo. Roedd yn caru Duw ac roedd am ddweud wrth bobl am Iesu Grist. Nid oedd wedi cael bywyd hawdd o gwbwl, ac eto fe dreuliodd ei holl fywyd yn ymroi i wneud yr hyn oedd Duw am iddo ei wneud. Mae yna bobl heddiw yn y nefoedd oherwydd bod Christmas Evans wedi dweud wrthyn nhw am Iesu Grist a Duw wedi eu hachub. Mae ei fywyd yn dangos i ni sut i fyw fel Cristion. Mae\u2019n golygu rhoi pob dim i Dduw a byw er ei fwyn ef gan ddibynnu arno."}, {"text_idx": "#000010", "text": "Mae\u2019n hawdd i ni golli golwg ar beth ydi bywyd go iawn yn ein cymdeithas ni heddiw; nid ceisio sylw i ni ein hunain yw\u2019r ffordd ymlaen. Rhaid i ni fyw i wasanaethu Duw a phobl eraill \u2013 dyna wnaeth Christmas Evans, a dyna mae Duw yn dy alw di i wneud!"}]